Direcţia Generală de Asistenţă Socială şi Protecţia Copilului a Judeţului Suceava, cu sediul în municipiul Suceava, Bulevardul George Enescu, nr. 16, organizează concurs pentru ocuparea unui post contractual vacant de educator principal (M) la Casa de tip familial nr. 6Gura Humorului.

Concursul se organizează la sediul instituţiei, în data de **07.10.2019, ora 11.00**, proba scrisă şi interviul în data de **10.10.2019, ora 10.00**.

**I. Condiţii generale:**

Pentru a participa la concurs, candidaţii trebuie să îndeplinească în mod cumulativ următoarele condiţii:

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnat definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**II**. **Condiţii specifice:**

- studii medii liceale, finalizate cu diplomă de bacalaureat;

**-** curs calificare în domeniu;

# - vechime în funcția de educator cu studii medii: minimum 3 ani 6 luni.

**Dosarul de înscriere la concurs va conţine următoarele documente:**

1. cerere de înscriere la concurs adresată conducătorului autorităţii organizatoare;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea publică;
4. carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie;
5. cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;
6. adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
7. curriculum vitae;
8. aviz psihologic

Adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

Actele prevăzute la lit. b) - d) vor fi prezentate şi în original în vederea verificării conformităţii copiilor cu acestea.

În cazul documentului prevăzut la alin. (1) lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

**Calendarul de desfăşurare a concursului:**

***Depunerea dosarelor de concurs***

### Dosarele de înscriere la concurs se pot depune în termen de 10 zile lucrătoare de la data afişării, la sediul instituţiei din B-dul George Enescu, nr.16, respectiv până la data de 26.09.2019, ora 16.00.

***Selecţia dosarelor de concurs***

În termen de maximum două zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs pe baza îndeplinirii condiţiilor de participare.

***Comunicarea rezultatelor selecţiei dosarelor***

Rezultatele selectării dosarelor de înscriere se afişează de către secretarul comisiei de concurs, cu menţiunea ,,admis” sau ,,respins”, însoţită, după caz, de motivul respingerii, la sediul instituţiei din Suceava, B-dul George Enescu, nr.16**,** în termen de o zi lucrătoare de la expirarea termenului de selecţie a dosarelor de concurs.

***Proba scrisă***

Proba scrisă se desfăşoară în data de 07.10.2019, ora 11.00, la sediul instituţiei din Suceava, B-dul George Enescu, nr.16.

***Interviul***

Interviul se susţine în data de 10.10.2019, ora 10.00, la sediul instituţiei din Suceava, B-dul George Enescu, nr.16.

***Comunicarea rezultatelor la proba scrisă* şi *interviu***

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii ,,admis” sau ,,respins”, prin afişare la sediul instituţiei în termen de maximum o zi lucrătoare de la data finalizării probei.

***Depunerea şi soluţionarea contestaţiilor***

După afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept***.***

Soluţionarea contestaţiilor se va finaliza în termen de maximum o zi lucrătoare de la expirarea termenului de depunere a contestaţiilor.

Comunicarea rezultatelor la contestaţiile depuse se face prin afişare la sediul instituţiei din Suceava, B-dul George Enescu, nr.16, imediat după soluţionarea contestaţiilor.

***Rezultate finale***

Rezultatele finale se afişează la sediul instituţiei din Suceava, B-dul George Enescu, nr.16, în termen de maximum o zi lucrătoare de la expirarea termenului de soluţionare a contestaţiilor.

Informaţii suplimentare se pot obţine de la Serviciul resurse umane, telefon 0230/520172 sau 0330/401068 (interior 167), persoana de contact Hermeniuc Cristina, şef serviciu la Serviciul resurse umane.

## CONSILIUL JUDEŢEAN SUCEAVA Anexa nr. 3

DIRECŢIA GENERALĂ DE ASISTENŢĂ

**SOCIALĂ ŞI PROTECŢIA COPILULUI A**

**JUDEŢULUI SUCEAVA**

**BIBLIOGRAFIE**

**la concursul organizat pentru ocuparea postului vacant de educator principal (M) la Casa de tip familial nr. 6 din cadrul Centrului de servicii multifuncţionale pentru copilul aflat în dificultate Gura Humorului**

1. Ordonanţa de urgenţă a Guvernului nr. 57 din 3 iulie 2019 privind Codul administrativ- art.368, art.430, art.432-art.434, art.437- art.441, art.443- art.449, art.551(Monitorul Oficial Partea I nr. 555/2019);

2. Legea nr. 272/2004 privind protecţia şi promovarea drepturilor copilului, cu modificările şi completările ulterioare (Monitorul Oficial Partea I nr. 159/2014);

3. Ordin nr. 25 din 3 ianuarie 2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială: **Modul III** Viața cotidiană-Nevoi curente (Standardele 1-5)**Modul V** Activități specifice/Servicii(Standardele 1-4), **Modul VII** Drepturi și etică (Standardele 1-3), **Modul VIII** Protecția împotriva abuzurilor și neglijării (Standardele 1-2) (Monitorul Oficial Partea I nr. 102 bis/2019)

**Candidaţii vor avea în vedere la studierea actelor normative din bibliografie inclusiv republicările, modificările şi completările acestora.**